LUR woedend oor brand by onderwys-kantoor | Netwerk24
Deur Meghan Lawrence 04 Julie 2019 07:11
10:00: News24 berig Kwazi Mshengu, LUR vir onderwys in KwaZulu-Natal, het die voorval as 'n "brandstigtingsaanval" bestempel en dit ten sterkste veroordeel.
Volgens die departement is belangrike administratiewe dokumente, rekenaars en ander toerusting vernietig.
"Dit is 'n skande dat misdadigers onderwysinfrastruktuur teiken, infrastruktuur wat onskatbare waarde tot die gemeenskap toevoeg en ons jong mense se kanse in die lewe verbeter.
"Dit gaan verseker vertragings in die kurriculum tot gevolg hê," së Mshengu.
Niemand is in die brand beseer nie.
'n Distrikskantoor van die onderwysdepartement in Pietermaritzburg was vroeg Donderdagoggend in ligte laaie.
Elijah Mhlanga, woordvoerder van die nasionale onderwysdepartement, het 'n video van die brand getwiet. Dit wil voorkom asof die boonste verdieping van die drie-verdieping-gebou in vlamme gehul is.
"Die uMgungundlovu-distrikskantoor in Pietermaritzburg is aan die brand," lui Mhlanga se twiet.
@DBE_KZN The Umgungundlovu Education District Office Building in Pietermaritzburg is on fire. pic.twitter.com/tDZmFnMnKS
— Elijah Mhlanga (@ElijahMhlanga) July 4, 2019
Muzi Mahlambi, woordvoerder vir onderwys in KwaZulu-Natal, het by navraag gesê hy is omstreeks 05:15 deur die distrikshoof in kennis gestel dat die gebou in Jabu Ndlovustraat brand.
"Die brandweer is op die toneel."
KZN - Pietermaritzburg: Department of Education building on fire - make way for fire fighting vehicles pic.twitter.com/zgBCsztw0o
— Rob Beezy (@TrafficSA) July 4, 2019
Teen 07:45 het dit gelyk of die ergste vlamme geblus is.
Umgungundlovu district Education Office is on fire after suspected arson @TimesLIVE #fire pic.twitter.com/5k4zEGiCoj
— Jackie Clausen Pics (@jackie_pics) July 4, 2019
Meer oor: Kzn | Pietermaritzburg | Brand | Gebou
Pasiënte ontruim oor brand in Addington-hospitaal